คำสั่งคณะรักษาความสงบแห่งชาติ ที่ 3/2558 เรื่อง แต่งตั้งคณะกรรมการขับเคลื่อนนโยบายเขตพัฒนาเศรษฐกิจพิเศษ

คำสั่งคณะรักษาความสงบแห่งชาติ

คำสั่งคณะรักษาความสงบแห่งชาติ
ที่ ๓/๒๕๕๘
เรื่อง
แต่งตั้งคณะกรรมการขับเคลื่อนนโยบายเขตพัฒนาเศรษฐกิจพิเศษ[๑]

ตามที่คณะรักษาความสงบแห่งชาติได้แถลงยุทธศาสตร์สำคัญ ๙ ด้าน
เพื่อใช้เป็นหลักหรือแนวทางในการปฏิรูปและพัฒนาประเทศให้เป็นไปในทิศทางที่เหมาะสมและเกิดการพัฒนาอย่างยั่งยืน
โดยในยุทธศาสตร์ที่ ๕
การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม
จะมีการผลักดันนโยบายเขตพัฒนาเศรษฐกิจพิเศษ
เพื่อให้มีการกระจายความเจริญสู่ท้องถิ่นในพื้นที่ที่มีศักยภาพ
โดยเฉพาะพื้นที่ชายแดนที่ติดกับประเทศเพื่อนบ้าน และโดยที่มาตรา ๔๒
ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗
บัญญัติให้ในกรณีที่คณะรักษาความสงบแห่งชาติเห็นว่าคณะรัฐมนตรีควรดำเนินการตามอำนาจหน้าที่ในเรื่องใด
ให้คณะรักษาความสงบแห่งชาติแจ้งให้คณะรัฐมนตรีทราบเพื่อดำเนินการตามอำนาจหน้าที่ต่อไป
คณะรักษาความสงบแห่งชาติ จึงให้มี คณะกรรมการขับเคลื่อนนโยบายเขตพัฒนาเศรษฐกิจพิเศษ โดยมีองค์ประกอบและอำนาจหน้าที่ ดังนี้

๑.  องค์ประกอบ
๑.๑ พลเอก ประวิตร  วงษ์สุวรรณ                         ประธานกรรมการ
รองหัวหน้าคณะรักษาความสงบแห่งชาติ
๑.๒ นายสมคิด  จาตุศรีพิทักษ์                             กรรมการ
สมาชิกคณะรักษาความสงบแห่งชาติ
๑.๓ นายอาคม  เติมพิทยาไพสิฐ                            กรรมการ
เลขาธิการคณะกรรมการพัฒนาการเศรษฐกิจ
และสังคมแห่งชาติ
๑.๔ ผู้บัญชาการทหารสูงสุด                                กรรมการ
๑.๕ ผู้บัญชาการทหารเรือ                                  กรรมการ
๑.๖ ปลัดกระทรวงกลาโหม                                 กรรมการ
๑.๗ ปลัดกระทรวงการคลัง                                 กรรมการ
๑.๘ ปลัดกระทรวงมหาดไทย                               กรรมการ
๑.๙ ปลัดกระทรวงแรงงาน                                 กรรมการ
๑.๑๐ พลอากาศเอก ถาวร  มณีพฤกษ์                     กรรมการ
๑.๑๑
ผู้ว่าการการนิคมอุตสาหกรรมแห่งประเทศไทย     กรรมการ
๑.๑๒
เลขาธิการคณะกรรมการส่งเสริมการลงทุน          กรรมการ
๑.๑๓ ประธานสภาหอการค้าแห่งประเทศไทย             กรรมการ
๑.๑๔ ประธานสภาอุตสาหกรรมแห่งประเทศไทย          กรรมการ
๑.๑๕
ผู้ทรงคุณวุฒิที่ประธานแต่งตั้งจำนวน ๓ คน         กรรมการ
๑.๑๖
รองเลขาธิการคณะกรรมการพัฒนาการเศรษฐกิจ   กรรมการและเลขานุการ
และสังคมแห่งชาติ (นายชาญวิทย์  อมตะมาทุชาติ)
๑.๑๗ พลเรือโท นวพล  ดำรงพงศ์                          กรรมการและ
เจ้ากรมส่งกำลังบำรุงทหาร                          ผู้ช่วยเลขานุการ
กองบัญชาการกองทัพไทย

๒.  อำนาจหน้าที่
๒.๑ กำกับดูแล ประสานงาน
และเร่งรัดการจัดหาที่ดินและโครงสร้างพื้นฐานที่มีความจำเป็นโดยเฉพาะด้านการคมนาคมและสาธารณูปโภค
สำหรับเขตพัฒนาเศรษฐกิจพิเศษตาก มุกดาหาร สงขลา สระแก้ว ตราด และหนองคาย
รวมทั้งเขตพัฒนาเศรษฐกิจพิเศษหรือนิคมอุตสาหกรรมอื่น ๆ ที่จะจัดตั้งขึ้นในอนาคต
๒.๒
ดำเนินการเร่งรัดให้ส่วนราชการและหน่วยงานของรัฐดำเนินการอนุมัติหรืออนุญาตในเรื่องต่าง
ๆ การให้สิทธิประโยชน์ทางภาษี รวมทั้งกำหนดมาตรการเพื่ออำนวยความสะดวกด้านอื่น ๆ
ให้กับภาคเอกชนที่เข้ามาลงทุนในพื้นที่เขตพัฒนาเศรษฐกิจพิเศษหรือนิคมอุตสาหกรรมตามข้อ
๒.๑
๒.๓
แต่งตั้งคณะอนุกรรมการหรือคณะทำงานเพื่อพิจารณาหรือช่วยเหลือในการปฏิบัติงานของคณะกรรมการตามความจำเป็น
๒.๔ ดำเนินการอื่นใดตามที่หัวหน้าคณะรักษาความสงบแห่งชาติมอบหมาย

ให้สำนักงานคณะกรรมการพัฒนาการเศรษฐกิจและสังคมแห่งชาติอำนวยความสะดวกในการปฏิบัติงานและรับผิดชอบงานธุรการของคณะกรรมการ
คณะอนุกรรมการ และคณะทำงานตามคำสั่งนี้
และให้การเบิกจ่ายเบี้ยประชุมเป็นไปตามพระราชกฤษฎีกาว่าด้วยเบี้ยประชุมกรรมการและการเบิกจ่ายค่าใช้จ่ายที่เกี่ยวข้องกับการบริหารจัดการอื่น
ๆ ที่จำเป็น
ให้เบิกจ่ายได้ตามระเบียบของทางราชการโดยเบิกจ่ายจากงบประมาณของสำนักงานคณะกรรมการพัฒนาการเศรษฐกิจและสังคมแห่งชาติ

ทั้งนี้ ตั้งแต่บัดนี้เป็นต้นไป

สั่ง ณ
วันที่ ๑๓ มีนาคม พ.ศ. ๒๕๕๘
พลเอก
ประยุทธ์  จันทร์โอชา
หัวหน้าคณะรักษาความสงบแห่งชาติ

ปริยานุช/ผู้จัดทำ
๒๔ กุมภาพันธ์
๒๕๕๘

วิชพงษ์/ผู้ตรวจ
๒๕ กุมภาพันธ์
๒๕๕๘

[๑] ราชกิจจานุเบกษา
เล่ม ๑๓๒/ตอนพิเศษ ๖๒ ง/หน้า ๔๕/๑๙ มีนาคม ๒๕๕๘